Adobe Dreamweaver

Adobe Dreamweaver (אדובי דרימוויבר) היא תוכנה המשמשת ליצירה ועריכה של דפי אינטרנט ואתרי אינטרנט אשר פותחה במקור על ידי חברת Macromedia, עד אשר נרכשה החברה על ידי אדובי מערכות ב-2005. קיימות גרסאות של התוכנה למערכות ההפעלה חלונות ו-Mac OS.

 סקירה 

בגרסאותיה הראשונות הוצעה דרימוויבר כתוכנת עריכה המשלבת את הפרודוקטיביות של עיצוב ויזואלי WYSIWYG, עם מצב שליטה ועריכה של קוד ה-HTML. שילוב זה היה נדיר כאשר התוכנה יצאה לשוק בסוף שנות התשעים, דבר שסייע רבות לתפוצתה. בהמשך הוספו לה טכנולוגיות חדישות, כגון תמיכה ב-CSS, ג'אווה סקריפט, ותמיכה בשפות צד-שרת כגון PHP ו-ASP.

כחלק מעורך ה-WYSIWYG, דרימוויבר יכולה להסתיר מהמשתמש את הפרטים של קוד ה-HTML, דבר המקל על מתחילים בתחום ביצירת דפי אינטרנט ואתרים בסיסיים. כמו כן, עורך הקוד של דרימוויבר מתקדם גם הוא, ומקל על כתיבה של תסריטים מסובכים על ידי הטעמה של הפקודות והאופרטורים השונים בצבעים נבדלים (לכל שפה יש סכמת צביעה משלה), הדגשת שגיאות תחביר, והשלמה אוטומטית של קודים. התוכנה גם מספקת כלי ניהול למסגרת האתר, כאשר ניתן בה לנהל תיקיות שורש של מספר אתרים, לתכנן את מבנה הקישורים של כל אתר באמצעות דיאגרמות, ולהתחבר לשרת מרוחק לצורך העלאת האתר לרשת.

בכך, דרימוויבר משמשת כסביבת פיתוח משולבת המכסה את כל האספקטים בפיתוח האתר: עיצוב גרפי, כתיבת קוד, וניהול האתר.

עם כניסתה של גרסת ה-MX, שולבו בה כלים דינמיים ליצירת תוכן. באותה הרוח של WYSIWYG, מאפשרת דרימוויבר התחברות לשרת בסיס נתונים דרך ממשק ויזואלי, כמו גם סינון והצגה של תוכן, כאשר הקוד מוחדר באופן אוטומטי לתוך דפי האתר. החל מגרסה 8 והלאה, לאחר הרכישה על ידי אדובי, הותאמה התוכנה כך שתייצר קוד תקני יותר בהתאם להנחיות W3C. בגרסאות יותר מאוחרות, נוספו לתוכנה תמיכה ב-HTML5 ובעיצוב אתרים רספונסיבי , והחל מגרסת CC 2015 יש אינטגרציה מלאה עם סביבת העבודה Bootstrap לפיתוח בצד לקוח.

היבט מכובד של דרימוויבר בגרסאותיה החדשות הוא המבנה בר-ההרחבה. כעת ניתן להרכיב תוספות לתוכנה ("Extensions"), אשר כל אחד יכול לפתח, בדרך כלל ב-HTML או JavaScript. דרימוויבר נתמכת בקהילה רחבה של מפתחים, המפתחים הרחבות מגוונות, ומאפשרים את הורדתם או רכישתם של אלה דרך אתר התוכנה.

דרימוויבר תומכת בהדגשת תחביר עבור שפות התכנות הבאות:
 ActionScript
 ASP "קלאסי" (התמיכה נפסקה בגרסת CS5)
 סי שארפ
 CSS
 ColdFusion (או CFML. שפת פיתוח לאינטרנט פרי פיתוחה של מקרומדיה)
 EDML
 XML
 XSLT
 HTML כולל XHTML לגרסאותיו, והחל מגרסת CS5.5 גם ב-HTML5.
 ג'אווה
 JSP (ראשי תיבות של Java Server Pages, שפת צד שרת הדומה ל־ASP ול־PHP אך מבוססת על ג'אווה) (התמיכה נפסקה בגרסת CS5)
 ג'אווה סקריפט
 PHP
 ויז'ואל בייסיק
 VBScript
 WML (שפה הדומה ל־HTML שמשמשת ליצירת דפי אינטרנט בטכנולוגיית WAP, לטלפונים ניידים מיושנים)

 תמיכה בעברית 
עד גרסה CS3, כדי לעצב דפים המכילים עברית או ערבית היה צורך בהתקנת הרחבות חיצוניות שפותחו על ידי מפתחים צד שלישי. בין ההרחבות שהיו נפוצות, לדוגמה, עבור גרסת MX לצורך כתיבת עברית נכללו "חלומות" (שתמכה בקידוד לעברית ויזואלית, ISO-8859-8 ) ו-DreamHebrew (שתמכה גם בתקן הוויזואלי ISO-8859-8 וגם בתקן הישן של חלונות, Windows-1255). גרסת CS3, שהייתה כאמור הגרסה הראשונה שפותחה לאחר הרכישה של אדובי, נמכרה, בדומה לתוכנות אדובי רבות, גם גרסה מזרח-תיכונית (Middle Eastern Version) שאפשרה הקלדת שפות מזרח תיכוניות כעברית, ערבית, אורדו ופרסית בצורה טבעית גם כשהמשתמש עבר למצב עריכת קוד-מקור.

 גרסאות 
שמאל|ממוזער|250px|העורך החזותי (WYSIWYGׂ) ב-Dreamweaver MX.
שמאל|ממוזער|250px|מסך הכניסה של דרימוויבר MX 2004
שמאל|ממוזער|250px|Dreamweaver 8 במערכת ההפעלה Windows XP
+החברה המפתחתגרסהשווקה כ:תאריך יציאההערותמקרומדיה1.01.0דצמבר 1997הגרסה הראשונה, אשר פותחה עבור מקינטוש בלבד.1.2מרץ 1998הגרסה הראשונה שפותחה עבור חלונות2.02.0דצמבר 1998כללה שיפורי ממשק, שיפורים בעורך ה-WYSIWYG ותמכה באינטגרציה עם עורכי קוד חיצוניים דוגמת HomeSite.3.03.0דצמבר 1999תמיכה בעריכה מהירה של תגיות HTML ישירות מתוך עורך ה-WYSIWYG, יצירה ועיצוב של תבניות סגנון מבוססות HTML, אינטגרציה טובה יותר עם Fireworks, כלים לשיתוף פעולה בין מפתחים בשרת מרוחק.UltraDev 1.0דצמבר 1999גרסה זו זהה למדי לגרסה 3 אך כללה מספר תוספות עבור שפות צד שרת כ-ASP, JSP ו-ColdFusion.4.04.0דצמבר 2000תמיכה בתצוגת קוד מקור מלאה (בכל הגרסאות שקדמו לגרסה זו, תצוגת קוד המקור הייתה זמינה כחלונית קופצת או דרך עורך התגיות המהיר), ובתצוגה מפוצלת (עורך ויזואלי לצד קוד המקור).
תמיכה בניפוי שגיאות עבור שפת JavaScript. תמיכה ב-Layout mode עבור יצירה נוחה יותר של טבלאות במסמך. הוספת חלונית לניהול משאבי האתר (תמונות, קובצי קול, סרטונים וכדומה).UltraDev 4.0דצמבר 2000זהה לגרסה 4 אך עם הרחבות שסייעו למפתחי צד-שרת, בדומה לגרסת UltraDev 1.0.6.0MX29 במאי 2002הגרסה הראשונה שנתמכה באופן מלא בMac OS X.
שינוי משמעותי בממשק המשתמש - ארגון מחדש של חלונות ותפריטים במקומות נוחים יותר. שיפורים בעורך קוד המקור, כולל אפשרויות של יצירה ושמירה של קטעי קוד לשימוש עתידי.

שיפור העבודה מול שפות צד שרת ומסדי נתונים. שיפור התמיכה בטכנולוגיות חדשות דוגמת CSS, באפשרויות נגישות, ותקנים דוגמת XHTML.

אינטגרציה טובה יותר מול תוכנות מקרומדיה נוספות (פלאש ופיירוורקס).7.0MX 200410 בספטמבר 2003שיפורים בכלי העיצוב הוויזואלי ובפרט בעיצוב באמצעות CSS. שיפור האינטגרציה עם תוכנות מקרומדיה נוספות וכן עם תוכנות חיצוניות, הוספת אופציות התאמה של ממשק המשתמש עבור מעצבים או מתכנתים.8.088 באוגוסט 2005הגרסה האחרונה שפותחה על ידי מקרומדיה, ולאחר הרכישה על ידי אדובי, שווקה כחלק מ-Creative Suite 2.3. הציגה שיפורים בעבודה מול XML ו-CSS וכן בעורך הוויזואלי.אדובי9.0CS327 במרץ 2007החליפה את GoLive של אדובי. החידוש העיקרי הוא הצגת סביבת עבודה בשם Spry לצורך עבודה מול רכיבי Ajax.10CS423 בספטמבר 2008הוספת תמיכה בשירות InContext Editing של אדובי :הטמעת מערכת לניהול תוכן כך שתהיה לו אפשרות להוסיף תוכן לאתר גם לאחר פרסום האתר בדפדפן.
הוספת תמיכה ב"תצוגה חיה" שמתיימרת לייתר את שיגור הדפדפן מתוך התוכנה על מנת לצפות בתוצאה הסופית. תמיכה בהטמעת סרטוני וידאו בפורמט FLV (שנוצרו בפלאש).
שיפורים בהטמעת CSS לדפי האתר.
שיפורים נוספים עבור סביבת העבודה Spry ותמיכה בהוספת רכיבי Ajax מוכנים מראש (ווידג'טים).Adobe ® Dreamweaver® CS4 Read Me (במגוון שפות)11CS512 באפריל 2010שיפורים בעריכת CSS ישירות מתוך העורך הוויזואלי, הוספת תמיכה בעבודה מול מערכות ניהול תוכן דוגמת ג'ומלה או וורדפרס, השלמה אוטומטית טובה יותר עבור PHP, ושינויים נוספים.11.5CS5.511 באפריל 2011הוספת תמיכה ב-HTML5, CSS3, ב-jQuery עבור מובייל, ובפיתוח דפי אינטרנט שיוצגו בצורה מיטבית במכשירים ניידים מבוססי iOS או אנדרואיד.12CS621 באפריל 2012הגרסה האחרונה שיצאה כמוצר עצמאי.13CC17 ביוני 2013החל מגרסה זו, התוכנה תהיה כלולה כחלק משירות הענן Creative Cloud בלבד ולא תהיה זמינה לרכישה בנפרד.14CC 201418 ביוני 2014תמיכה בהצגה נוחה של אלמנטים במסמך על פי מודל DOM, שיפורים רבים בעורך הוויזואלי.15CC 2014.16 באוקטובר 2014מסך פתיחה חדש, הוספת אפשרות של ייבוא נתוני עיצוב מתוכנות כמו פוטושופ אל המסמך, שיפורים נוספים בעורך הוויזואלי, תמיכה בארכיטקטורה של 64 סיביות.16CC 201516 ביוני 2015תמיכה בעיצוב אתרים רספונסיבי, אינטגרציה עם סביבת העבודה Bootstrap.17CC 20172 בנובמבר 2016עורך קוד משופר, תמיכה בהרחבות של CSS כמו Sass ו-LESS, תצוגה מקדימה "חיה" בדפדפן (כל שינוי שיישמר יהיה מוצג באופן מיידי בדפדפן כל עוד הוא פתוח), שיפורים בממשק המשתמש.
תמיכה בניהול גרסאות בעזרת Git (בגרסה 17.5).18CC 201819 באוקטובר 2017ראו רשימת שינויים כאן.19CC 201915 באוקטובר 2018ראו רשימת שינויים כאן.20CC 20204 בנובמבר 2019ראו רשימת שינויים כאן.21CC 202131 באוקטובר 2020ראו רשימת שינויים כאן.

 ראו גם 
 Microsoft Expression Web

 קישורים חיצוניים 


 האתר הרשמי של Dreamweaver
 הגרסה המזרח תיכונית של Dreamweaver

הערות שוליים

קטגוריה:כלי פיתוח לווב
Dreamweaver
קטגוריה:עיצוב גרפי
קטגוריה:תוכנות שהושקו ב-1997
קטגוריה:עורכי HTML